Document ID: 31995D0337

31995D0337
L 200/1
SLUŽBENI LIST EUROPSKE UNIJE
25.07.1995.
ODLUKA KOMISIJE
od 25. srpnja 1995.
o izmjeni Odluke 92/446/EEZ od 27. srpnja 1992. o upitnicima koji se odnose na direktive u vodnom sektoru
(Tekst značajan za EGP)
(95/337/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Direktivu Vijeća 76/464/EEZ od 4. svibnja 1976. o onečišćenju uzrokovanom ispuštanjem određenih opasnih tvari u vodni okoliš Zajednice (1), kako je izmijenjena Direktivom 91/692/EEZ od 23. prosinca 1991. o standardiziranju i racionaliziranju izvješća o provedbi određenih direktiva koje se odnose na okoliš (2), a posebno njezin članak 13. stavak 1., kao i relevantne odredbe ostalih direktiva iz Priloga I. Direktivi 91/692/EEZ,
uzimajući u obzir Direktivu Vijeća 75/440/EEZ od 16. lipnja 1975. o propisanoj kvaliteti površinske vode namijenjene zahvaćanju pitke vode u državama članicama (3), kako je zadnje izmijenjena Direktivom 91/692/EEZ, a posebno njezin članak 9.a,
uzimajući u obzir Direktivu Vijeća 80/778/EEZ od 15. srpnja 1980. koja se odnosi na kvalitetu vode namijenjene za ljudsku potrošnju (4), kako je zadnje izmijenjena Direktivom 91/692/EEZ, a posebno njezin članak 17.a,
uzimajući u obzir Direktivu Vijeća 76/160/EEZ od 8. prosinca 1975. o kvaliteti vode za kupanje (5), kako je zadnje izmijenjena Direktivom 91/692/EEZ, a posebno njezin članak 13.,
budući da su države članice dužne sastaviti izvješće o provedbi određenih direktiva Zajednice na temelju upitnikâ ili nacrtâ koje je sastavila Komisija; budući da sukladno članku 6. Direktive 91/692/EEZ te upitnike ili nacrte treba sastavljati Komisija kojoj u tom zadatku pomaže odbor sastavljen od predstavnikâ država članica, a pod predsjedanjem predstavnikâ Komisije;
budući da je Odlukom 92/446/EEZ (6) Komisija uvela nacrte upitnikâ na temelju kojih su države članice obvezne sastaviti izvješća o provedbi direktiva Zajednice u vodnom sektoru;
budući da, uzimajući u obzir daljnja savjetovanja s Odborom, ti upitnici trebaju sadržavati bilješke s objašnjenjima i dogovorene usklađene tablice kako bi se pojasnile obveze izvješćivanja uvedene za države članice i osiguralo da informacije koje države članice dostavljaju Komisiji budu sveobuhvatne, dosljedne i usporedive;
budući da Odluku Komisije 92/446/EEZ stoga treba izmijeniti ne dovodeći u pitanje spomenute zahtjeve u pogledu izvješćivanja;
budući da mjere predviđene ovom Odlukom nisu podlijegale davanju mišljenja Odbora osnovanog člankom 6. Direktive 91/692/EEZ unutar roka koji je utvrdio predsjednik Odbora,
DONIJELA JE OVU ODLUKU:
Članak 1.
Prilog Odluci 92/446/EEZ zamjenjuje se Prilogom ovoj Odluci.
Članak 2.
Ova je Odluka upućena državama članicama.
Sastavljeno u Bruxellesu 25. srpnja 1995.

Labels: 12
15
20